Але, канечне, гэта дасягаецца не толькі за кошт адмовы ад паслуг камбінатаў. Патанненне харчавання ствараецца яшчэ і за кошт работы напрамую з вытворцамі, пра што я ўжо ўзгадвала. Калі раскрыць гэты момант больш шырока, то высветліцца, што праз тэндары права на пастаўку прадуктаў у школу або дзіцячы сад часцей за ўсё выйграюць мясцовыя пастаўшчыкі або прадпрыемствы з суседніх раёнаў Мінскай ці іншай вобласці. Значыць, калі везці прадукцыю блізка, зніжаюцца транспартныя расходы.